લોકસભાના ખજાના સુધી પહોંચવા માટે ભાજપે મિશન 2014ની તૈયારી અત્યારથી જ શરૂ કરી દીધી છે. આ મિશન સામે કોંગ્રેસની ચૂપકીદી જોતા ભાજપને એમ લાગી રહ્યું છે કે ગુજરાતના મુખ્યમંત્રી નરેન્દ્ર મોદીને પીએમ પદના ઉમેદવાર જાહેર કરીને તેમના હાથમાં ખજાનાની માસ્ટર કી આવી ગઇ છે. જો કે ભાજપે સમજી લેવાની જરૂર છે કે લોકસભા ચૂંટણી 2014 7 કોઠાવાળો નહીં પણ 28 રાજ્યો અને 7 કેન્દ્ર શાસિત પ્રદેશો મળીને 35 કોઠાવાળો ચક્રવ્યૂહ છે. આ ચક્રવ્યૂહને ભેદવો ભાજપ માટે ડાબા હાથનો ખેલ તો નથી જ પણ ટીમ ભાજપા માટે મોટો પડકાર છે.